তথ্যবিবরণী                                                                    নম্বর : ৩১৬৭

**স্বচ্ছতা, আন্তরিকতা ও একাগ্রতার সাথে প্রকল্প বাস্তবায়ন করতে হবে**

**-- প্রাণিসম্পদ মন্ত্রী**

ঢাকা, ৪ ভাদ্র (১৯ আগস্ট):

স্বচ্ছতা, আন্তরিকতা ও একাগ্রতার সাথে প্রকল্প বাস্তবায়নের তাগিদ দিয়েছেন মৎস্য ও প্রাণিসম্পদ মন্ত্রী শ ম রেজাউল করিম।

আজ রাজধানীর খামারবাড়িতে প্রাণিসম্পদ অধিদপ্তরের সম্মেলন কক্ষে মৎস্য ও প্রাণিসম্পদ মন্ত্রীর সভাপতিত্বে ২০১৯-২০ অর্থবছরে সংশোধিত বর্ষিক উন্নয়ন কর্মসূচিতে অন্তর্ভুক্ত প্রাণিসম্পদ অধিদপ্তরের উন্নয়ন প্রকল্পসমূহের জুন, ২০২০ পর্যন্ত বাস্তবায়ন অগ্রগতি পর্যালোচনা সভায় প্রকল্প পরিচালক-সহ প্রকল্প সংশ্লিষ্ট কর্মকর্তাদের মন্ত্রী এ বিষয়ে তাগিদ দেন।

মৎস্য ও প্রাণিসম্পদ সচিব রওনক মাহমুদ, অতিরিক্ত সচিব কাজী ওয়াছি উদ্দিন, প্রাণিসম্পদ অধিদপ্তরের মহাপরিচালক ডা. আবদুল জব্বার শিকদার-সহ মন্ত্রণালয় ও প্রাণিসম্পদ অধিদপ্তরের ঊর্ধ্বতন কর্মকর্তাবৃন্দ এবং সংশ্লিষ্ট প্রকল্প পরিচালকগণ সভায় উপস্থিত ছিলেন।

সভায় প্রকল্প পরিচালকদের উদ্দেশে মন্ত্রী বলেন, Ôউন্নয়ন প্রকল্প বাস্তবায়নে আপনাদের দৃঢ় অঙ্গীকার প্রত্যাশা করি। সকলকে নিজ নিজ দায়বদ্ধতার জায়গা থেকে কাজ করতে হবে। প্রতিকূল পরিস্থিতিতে প্রধানমন্ত্রী শেখ হাসিনা পরিশ্রম করে যাচ্ছেন। এ কারণে বুলবুল, আম্ফান, বৃষ্টি, বন্যা, কোভিড-১৯ এই ৫টি প্রতিকূল পরিস্থিতি মোকাবিলা করেও বিশ্বের কাছে এখনো বাংলাদেশের অবস্থান ভালো। এ বিষয়টি মাথায় রেখে আশা করি প্রত্যাশার জায়গা আপনারা পূরণ করবেন।’

এ সময় মৎস্য ও প্রাণিসম্পদ সচিব রওনক মাহমুদ বলেন, Ôসরকারি অর্থ হিসেব করে যথাযথ বিধি-বিধান মেনে ব্যয় করতে হবে, যাতে একটি টাকাও অপচয় না হয়। কাজের ক্ষেত্রে গুণগত মান নিশ্চিত করতে হবে। প্রয়োজনে প্রকল্প পরিচালকদের প্রশিক্ষণের ব্যবস্থা করতে হবে।’

সভায় ২০১৯-২০ অর্থবছরে সংশোধিত বার্ষিক উন্নয়ন কর্মসূচিতে অন্তর্ভুক্ত প্রাণিসম্পদ অধিদপ্তরের ১৯টি প্রকল্পের জুন, ২০২০ পর্যন্ত অগ্রগতি পর্যালোচনা করা হয়। ১৯টি প্রকল্পে সংশোধিত এডিপিতে বরাদ্দ ছিলো ৫ শত ৫০ কোটি ৫ লাখ টাকা। এর বিপরীতে ব্যয় হয়েছে ৪ শত ৮০ কোটি ৫৯ লাখ টাকা। প্রাণিসম্পদ অধিদপ্তরের জুন, ২০২০ পর্যন্ত প্রকল্প বাস্তবায়ন অগ্রগতির হার ৮৭ দশমিক ৩৭ শতাংশ।

#

ইফতেখার/নাইচ/রফিকুল/সেলিম/২০২০/২১০০ ঘণ্টা

তথ্যবিবরণী নম্বর : ৩১৬৬

পর্যটন কেন্দ্রে সবাইকে স্বাস্থ্যবিধি মেনে চলতে হবে

-- পর্যটন প্রতিমন্ত্রী

ঢাকা, ৪ ভাদ্র (১৯ আগস্ট) :

বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী বলেছেন, কোভিড-১৯ এর কারণে বন্ধ থাকা দেশের পর্যটন কেন্দ্রগুলো আস্তে আস্তে খুলতে শুরু করেছে। পর্যটন কেন্দ্রগুলোতে পর্যটক ও পর্যটন শিল্পের সাথে জড়িত সবাই যাতে স্বাস্থ্যবিধি-সহ অন্যান্য নির্দেশনা সঠিকভাবে পালন করে সেই ব্যাপারে স্থানীয় প্রশাসনকে সজাগ দৃষ্টি রাখতে হবে। পর্যটক ও জনসাধারণ যাতে কোনো ধরনের স্বাস্থ্যগত হুমকিতে না পড়ে এই বিষয়টি স্থানীয় প্রশাসন কঠোরভাবে মনিটরিং করবেন। পর্যটন কেন্দ্রে সবাইকে অবশ্যই স্বাস্থ্যবিধি মেনে চলতে হবে। এর কোনো বিকল্প নেই।

স্থানীয় উন্নয়ন পরিকল্পনায় পর্যটনকে সম্পৃক্তকরণ ও পর্যটন সম্পর্কে জনসচেতনতা তৈরির লক্ষ্যে আজ বাংলাদেশ ট্যুরিজম বোর্ড কর্তৃক পিরোজপুর জেলার সাথে আয়োজিত অনলাইন কর্মশালায় প্রধান অতিথির বক্তব্য প্রদানকালে এসব কথা বলেন প্রতিমন্ত্রী।

প্রতিমন্ত্রী আরো বলেন, পর্যটন স্থানীয় কারুশিল্প ও এর সাথে জড়িত জনগণের জীবনমান উন্নয়নে কাজ করে। স্থানীয় কারুশিল্প ও বৈশিষ্ট্যমন্ডিত কৃষি পণ্যের প্রচার ও প্রসারের মাধ্যমেও পর্যটন গন্তব্যসমূহকে বিশ্বের কাছে তুলে ধরা সম্ভব।

মাহবুব আলী বলেন, পর্যটনের সাথে জড়িত সকল নারী উদ্যোক্তাদের বেসামরিক বিমান পরিবহন ও পর্যটন মন্ত্রণালয় সকল প্রকার নীতিগত সহায়তা প্রদান অব্যাহত রাখবে। এ সময় প্রতিমন্ত্রী পিরোজপুরে পর্যটনের সাথে জড়িত নারী উদ্যোক্তাদের সহযোগিতা করার বিষয়ে ব্যবস্থা গ্রহণের জন্য বাংলাদেশ ট্যুরিজম বোর্ডকে নির্দেশনা প্রদান করেন।

বাংলাদেশ ট্যুরিজম বোর্ডের পরিচালক আবু তাহের মুহাম্মদ জাবেরের সঞ্চালনায় ও পিরোজপুর জেলার জেলা প্রশাসক আবু আলী মোঃ সাজ্জাদ হোসেনের সভাপতিত্বে কর্মশালায় আরো উপস্থিত ছিলেন বাংলাদেশ ট্যুরিজম বোর্ডের প্রধান নির্বাহী কর্মকর্তা জাবেদ আহমেদ, পিরোজপুর জেলার বিভিন্ন পর্যায়ের জনপ্রতিনিধিগণ, গণমাধ্যম কর্মী, বিভিন্ন পর্যায়ের সরকারি কর্মকর্তাবৃন্দ ও পর্যটনের সাথে সম্পৃক্ত বিভিন্ন সেক্টরের অংশীজন।

#

তানভীর/ফারহানা/সঞ্জীব/জয়নুল/২০২০/২০১০ঘণ্টা

Handout Number : 3165

**Highest importance for Bangladesh in India’s ‘neighbourhood first’ policy**

Dhaka, 19 August :

Indian Foreign Secretary Harsh Vardhan Shringla is on a brief visit to Bangladesh to convey Prime Minister Modi’s message aiming at further strengthening the ties of friendship between the two countries. Bangladesh Foreign Secretary Ambassador Masud Bin Momen hosted a ‘Working Lunch‘ for his Indian counterpart this afternoon. During the one and half hour long meeting held in an exceptionally warm, frank and cordial environment, both sides discussed the wide ranging areas of ongoing bilateral cooperation, with particular focus on ways to address issues arising out of the COVID -19 situation. Indian Foreign Secretary reiterated that Bangladesh comes first for India, in Prime Minister Modi’s ‘neighbourhood first’ policy. Secretary Shringla expressed deep gratitude for the kind gesture of Prime Minister Sheikh Hasina to grant him an audience in spite of her not having met any foreign dignitaries since the start of the COVID pandemic.

Both sides expressed satisfaction that even during this unusual situation created by the pandemic, the two countries have maintained a high level of engagement on the various areas of cooperation. Important developments have included conducting the first trial run for trans-shipment of Indian cargo through Bangladesh under the Agreement on the use of Chattogram and Mongla port as well as signing the second addendum to the PIWTT. Foreign Secretary Masud reiterated Bangladesh’s appreciation for the assistance of medicines and other medical items proactively provided by India for containing the pandemic. Handing over of 10 locomotives by Indian Railways to Bangladesh Railways was also appreciated.

Foreign Secretary Masud Bin Momen stated that Bangladesh is ready to collaborate in the development of COVID vaccine, including its trial, and looks forward to early affordable availability of the vaccine when it is ready. Foreign Secretary Shringla expressed India’s willingness to be in close contact with Bangladesh and other neighbours and highlighted the cost advantage that India enjoys due to its economies of scale in manufacturing.

Bangladesh side expressed appreciation to the Government of India for facilitating the evacuation of stranded Bangladeshi nationals from India to Bangladesh during the onset of the pandemic. In this context, Foreign Secretary Masud requested for urgent reopening of visa issuance from the Indian High Commission in Dhaka, particularly since many Bangladeshi patients need to visit India for availing critical and emergency medical treatment. Indian side was also requested to reopen travel through Benapole-Petrapole land port which has been halted by the West Bengal State Government in the wake of the pandemic. Foreign Secretary Masud appreciated India’s efforts to ease travel between both countries through introduction of ‘air bubble’ flights, proposed by the Indian side.

Raning Page -2

-2-

Bangladesh Foreign Secretary requested Secretary Shringla to expedite return of the Tablig members of Bangladesh who were impacted by the lockdown in India. Request was also made for early release of the 25 Bangladeshi fishermen who are in custody in Dhubri district of Assam. Indian side assured that the matter has been addressed and the Bangladeshi nationals would be able to return soon.

Both sides discussed firming up plans for organizing joint events to celebrate Mujib Borsho and the 50th anniversary of Bangladesh’s Independence as well as establishment of diplomatic relations between the two countries. They also expressed interest to hold programs at select capitals across the world, as well as at the UN Headquarters, through close coordination between the diplomatic missions of the two countries.

Both Foreign Secretaries agreed that greater attention is required to accord more impetus to the development projects in Bangladesh under the Indian Lines of Credit.

Both Foreign Secretaries also underscored the value of positive media reporting on the bilateral engagements between the two countries and agreed to call upon their respective media communities to play more responsible roles in this regard.

Bangladesh expressed deep concern at the rise in killings at the Indo-Bangladesh border by BSF/ Indian nationals during the first half of this year. Bangladesh flagged that this is in violation of all bilateral agreements and that the Indian Border Security Force must be duly urged to exercise maximum restraint. The Indian side assured that the BSF authorities have been sensitized of the matter and the issue will be discussed in detail at the DG level talks between BGB and BSF to be hosted by Dhaka next month.

Bangladesh Foreign Secretary congratulated his counterpart on India becoming a non-permanent member of the UN Security Council and conveyed Bangladesh’s greater expectation from India as a member of the UNSC, to play a more meaningful role for a lasting solution to the Rohingya crisis, including their early repatriation to Myanmar.

Both sides agreed to convene the Joint Consultative Commission (JCC) between the two countries at the level of Foreign Ministers at the earliest, as JCC provides an excellent platform to discuss the entire gamut of bilateral relations between the two countries with an action-oriented focus.

Indian Foreign Secretary requested Bangladesh Foreign Secretary Masud Bin Momen to visit India at the earliest, taking advantage of the ‘air bubble’ initiative of India.

#

Tohidul/Mahmud/Farhana/Sanjib/Joynul/2019/1950hours

তথ্যবিবরণী                                                                            নম্বর : ৩১৬৪

একাদশ জাতীয় সংসদের ৯ম অধিবেশন শুরু ৬ সেপ্টেম্বর

ঢাকা, ৪ ভাদ্র (১৯ আগস্ট):

রাষ্ট্রপতি মোঃ আবদুল হামিদ আগামী ৬ সেপ্টেম্বর রবিবার সকাল ১১ টায় একাদশ জাতীয় সংসদের ৯ম (২০২০ খ্রিস্টাব্দের ৪র্থ) অধিবেশন আহ্বান করেছেন।

বাংলাদেশের সংবিধানের ৭২ অনুচ্ছেদের (১) দফায় প্রদত্ত ক্ষমতাবলে রাষ্ট্রপতি এ অধিবেশন আহ্বান করেছেন।

#

তারিক/মাহমুদ/সঞ্জীব/রেজাউল/২০২০/১৯৩০ ঘণ্টা

তথ্যবিবরণী                                                                    নম্বর : ৩১৬৩

**বিএনপির বক্তব্য খুনিদের পক্ষে**

**-- তথ্যমন্ত্রী**

ঢাকা, ৪ ভাদ্র (১৯ আগস্ট):

‘বিএনপি ও মির্জা ফখরুল সাহেবরা খুন ও খুনিদের পক্ষে বক্তব্য দিচ্ছে’ বলেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

আজ সচিবালয় তথ্য মন্ত্রণালয়ের সভাকক্ষে টেলিভিশন নাট্যশিল্পীদের সংগঠন অভিনয় শিল্পী সংঘ ও দর্শক শ্রোতা পাঠক ফাউন্ডেশনের নেতৃবৃন্দের সাথে মতবিনিময় শেষে সাংবাদিকদের প্রশ্নের উত্তরে মন্ত্রী একথা বলেন। অভিনয় শিল্পী সংঘের সভাপতি শহিদুজ্জামান সেলিম, সাধারণ সম্পাদক আহসান হাবীব নাসিম, সংঘের সাবেক সভাপতি ও দর্শক শ্রোতা পাঠক ফাউন্ডেশনের প্রতিষ্ঠাতা সম্পাদক শহীদুল আলম সাচ্চু-সহ শিল্পী প্রতিনিধিরা সভায় অংশ নেন।

সভার শুরুতেই মন্ত্রী ১৫ আগস্টে শহিদ বঙ্গবন্ধু ও তাঁর পরিবারের সদস্যদের প্রতি গভীর শ্রদ্ধা জানান। সাংবাদিকরা এ সময় বিএনপি মহাসচিবের সাম্প্রতিক বক্তব্য ‘ক্ষমতাসীনরা ইতিহাস বিকৃতির অপরাজনীতিতে নেমেছে’ এবং সিনিয়র যুগ্মমহাসচিব রুহুল কবির রিজভীর বক্তব্য ‘১৫ আগস্টের ঘটনায় জিয়াকে জড়ানোর চক্রান্ত চলছে’ -এর প্রতি দৃষ্টি আকর্ষণ করলে তথ্যমন্ত্রী বলেন, ‘১৫ আগস্টের নির্মম হত্যাকাণ্ডের জিয়ার জড়িত থাকাটি স্পষ্ট, ইতিহাস এর সাক্ষী।’

ড. হাছান বলেন, ‘জিয়াউর রহমান যে বঙ্গবন্ধু হত্যাকাণ্ডের সাথে ওতপ্রোতভাবে যুক্ত সেটি আজকে দিবালোকের মতো স্পষ্ট। আপনারা জানেন, কর্নেল ফারুক-রশীদ বিবিসি’র সাথে সাক্ষাৎকারে বলেছিল, তারা যখন এই ষড়যন্ত্র শুরু করে, তখন জিয়াউর রহমানের কাছে গিয়েছিল এবং জিয়া তাদেরকে এগিয়ে যেতে বলে। জিয়ার বক্তব্যটা এমনই ছিল- আমি যেহেতু সিনিয়র অফিসার, আমি পর্দার অন্তরালে থাকবো, তোমরা এগিয়ে যাও। আর বঙ্গবন্ধু হত্যাকাণ্ডের দণ্ডপ্রাপ্ত আসামী ক্যাপ্টেন মাজেদ, যার দণ্ড কিছুদিন আগে কার্যকর করা হয়েছে, তিনি তার ফাঁসির আগে যে বক্তব্য রেখেছেন, তাতে জিয়াউর রহমান কীভাবে বঙ্গবন্ধুর হত্যাকাণ্ডের সাথে যুক্ত ছিল, তা স্পষ্ট হয়েছে।’

জিয়াউর রহমানের কাছে কর্নেল বেগের চিঠির কপি আপনারা হয়তো সামাজিক যোগাযোগ মাধ্যমে দেখেছেন, আমার কাছেও আছে উল্লেখ করে মন্ত্রী বলেন, ‘জিয়াউর রহমান যখন রণাঙ্গণে অর্থাৎ মুক্তিযুদ্ধের সেক্টর কমান্ডার হিসেবে দায়িত্ব পালন করছেন, তখন তার কাছে কর্নেল বেগ চিঠি লিখেছে যে- ‘তোমার কাজকর্মে আমরা খুশি এবং তোমার স্ত্রী-পুত্রদের জন্য চিন্তা করিও না, তারা ভালো আছে। মেজর জলিল সম্পর্কে তুমি একটু সতর্ক থেকো। তোমার কাজকর্মের জন্য তুমি পুরস্কৃত হবে’। আমরা পরবর্তীতে দেখতে পেয়েছি সেই কর্নেল বেগ পাকিস্তানের সেনাবাহিনীর প্রধান হয়েছিল।’

চলমান পাতা/২

--০২--

জিয়াউর রহমান যদি বঙ্গবন্ধু হত্যাকাণ্ডের প্রধান কুশীলব খন্দকার মোশতাকের প্রধান সহযোগী না হতো, তাহলে হত্যাকাণ্ডের পর কেন তিনি জিয়াউর রহমানকে সেনাবাহিনীর প্রধান বানাবেন -প্রশ্ন রাখেন মন্ত্রী। তিনি বলেন, আরো প্রমাণ হচ্ছে জিয়াউর রহমান ক্ষমতায় আসার পর বঙ্গবন্ধু হত্যাকারীদের তিনি পুরস্কৃত করে বিদেশি মিশনে চাকুরি দিয়েছিল, ’৭৯ সালের পার্লামেন্টে ইনডেমনেটি অধ্যাদেশকে আইনে পরিণত করেছিল, যাতে বঙ্গবন্ধু হত্যাকাণ্ডের বিচার না হয়। এসকল ঘটনা প্রবাহই তো সাক্ষ্য দেয় জিয়াউর রহমান বঙ্গবন্ধু হত্যাকাণ্ডের সাথে ওতপ্রোতভাবে যুক্ত।

আজকে যখন ১৫ আগস্ট হত্যাকাণ্ডের সাথে জিয়াউর রহমানের সম্পৃক্ততা দিবালোকের মতোই স্পষ্ট হয়ে গেছে, তখন মির্জা ফখরুল ইসলাম আলমগীর আর রিজভী আহমেদ-সহ বিএনপি আবোল তাবোল বকা শুরু করেছে। তাদের এই বক্তব্য হচ্ছে খুনি এবং খুনের পক্ষে। আমি তাদেরকে অনুরোধ জানাব, তারা যেন খুনি এবং খুনের পক্ষে অবস্থান না নেন।

তথ্যমন্ত্রী এ সময় দেশের বিভিন্ন অঙ্গণের শিল্পী এবং কলাকুশলীদের করোনাকালীন সহায়তা দিতে প্রধানমন্ত্রীর নির্দেশের কথা উল্লেখ করেন। তিনি বলেন, কলাকুশলী বলতে যে মাইকম্যান তাকেও চিন্তায় রাখতে হবে, মঞ্চ এবং টেলিভিশনের পর্দার পেছনে যে কাজ করে তার কথাও চিন্তা করতে হবে- এটিই মাননীয় প্রধানমন্ত্রীর নির্দেশনা। সংগঠনগুলোর কাছ থেকে চাহিদা মোতাবেক তালিকা পেলেই আমরা সহায়তার ব্যবস্থা নিতে প্রস্তুত রয়েছি। শিল্পী কল্যাণ ট্রাস্টের আওতায় কীভাবে টেলিভিশন শিল্পী-সহ সকল শিল্পীর কল্যাণ সাধন করা যায়, সে বিষয়ে কাজ চলছে বলেও জানান মন্ত্রী ড. হাছান মাহ্‌মুদ।

টিভি নাট্যশিল্পী মনিরা ইউসুফ মেমী, বন্যা মির্জা, শামীমা তুষ্টি, আফজাল, আশরাফ কবীর, আরমান পারভেজ মুরাদ, কোহিনুর, নাজমুন নেসা নিপা, ইয়ামিন জুয়েল, কচি খন্দকার, মাহবুবা মিনহাজ বিপা, শুভ খান, ইয়ামিন জুয়েল, শারমিন মিশু, শোয়েব সাদিক, আরিফ, অন্তু করিম, মণীষা শিকদার, জারা, অপু আহমেদ, তমাল, তন্দ্রা, নাসরিন ইসলাম, নিথর মাহমুদ, জিনিয়া প্রমুখ এ সময় প্রাণবন্ত আলোচনায় অংশ নেন।

#

আকরাম/মাহমুদ/রফিকুল/সেলিম/২০২০/১৮৪৫ ঘণ্টা

তথ্যবিবরণী                                                                            নম্বর : ৩১৬২

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা**, ৪ ভাদ্র (১৯ আগস্ট) :**

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১৪ হাজার ৬৭৮ জনের নমুনা পরীক্ষা করে ২ হাজার ৭৪৭ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ২ লাখ ৮৫ হাজার ৯১ জন।

গত ২৪ ঘণ্টায় ৪১ জন-সহ এ পর্যন্ত ৩ হাজার ৭৮১ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ১ লাখ ৬৫ হাজার ৭৩৮ জন।

#

কাদের/মাহমুদ/সঞ্জীব/জয়নুল/২০২০/১৮২০ ঘণ্টা

তথ্যবিবরণী নম্বর : ৩১৬১

বিজিএমইএকে কেন্দ্রীয় তহবিল হতে শ্রমিকের

মৃত্যুজনিত সহায়তার এক কোটি ৩২ লাখ টাকা প্রদান

ঢাকা, ৪ ভাদ্র (১৯ আগস্ট) :

শ্রম ও কর্মসংস্থান মন্ত্রণালয়ের অধীন কেন্দ্রীয় তহবিল থেকে ৬৬ জন গার্মেন্টস শ্রমিকের মৃত্যুজনিত সহায়তা হিসেবে এক কোটি ৩২ লাখ টাকা বিজিএমইএ-কে প্রদান করা হয়েছে।

আজ বাংলাদেশ সচিবালয়ে শ্রম ও কর্মসংস্থান প্রতিমন্ত্রী বেগম মন্নুজান সুফিয়ান বিজিএমইএ এর সচিব কমডোর (অবঃ) মোহাম্মদ আবদুর রাজ্জাকের হাতে এই সহায়তার চেক হস্তান্তর করেন।

অন্যদিকে শ্রম প্রতিমন্ত্রীর নিকট প্রাতিষ্ঠানিক-অপ্রাতিষ্ঠানিক খাতের শ্রমিকদের কল্যাণের জন্য গঠিত বাংলাদেশ শ্রমিক কল্যাণ ফাউন্ডেশনে ম্যারিকো বাংলাদেশ লিঃ এবং এস আলম গ্রুপের অঙ্গ প্রতিষ্ঠান কোল্ড রোল্ড স্টিল লিঃ তাদের লভ্যাংশের নির্দিষ্ট অংশ প্রায় এক কোটি ৯৩ লাখ টাকা জমা দিয়েছে।

ম্যারিকো বাংলাদেশ লিঃ এর পরিচালক (লিগ্যাল এন্ড কর্পোরেট এফেয়ার্স ক্রিস্টাবেল র‌্যানডলফ তাদের গত এক বছরের লভ্যাংশের নির্দিষ্ট অংশ এক কোটি ৮৮ লাখ ৪৪১ টাকা এবং প্রথমবারের মতো এস আলম গ্রুপের অঙ্গ প্রতিষ্ঠান কোল্ড রোল্ড স্টিল লিঃ এর গত এক বছরের লভ্যাংশের নির্দিষ্ট অংশ ৪ লাখ ৫৯ হাজার ৩৩৩ টাকা চেক শ্রম প্রতিমন্ত্রীর নিকট হস্তান্তর করে।

দু’টি তহবিলের চেক প্রদান এবং গ্রহণ অনুষ্ঠানে মন্ত্রণালয়ের সচিব কে এম আব্দুস সালাম বাংলাদেশ শ্রমিক কল্যাণ ফাউন্ডেশনের মহাপরিচালক (অতিরিক্ত সচিব) ড. মোল্লা জালাল উদ্দিন-সহ মন্ত্রণালয় এবং ফাউন্ডেশন দু’টির কর্মকর্তাগণ উপস্থিত ছিলেন।

#

আকতারুল/মাহমুদ/সঞ্জীব/জয়নুল/২০২০/১৮১০ঘণ্টা

তথ্যবিবরণী                                                                            নম্বর : ৩১৬০

**আবার বন্যা না হলে খাদ্য উৎপাদনে প্রভাব পড়বে না**

**-কৃষিমন্ত্রী**

ঢাকা, ৪ ভাদ্র (১৯ আগস্ট):

কৃষিমন্ত্রী ড. মো. আব্দুর রাজ্জাক বলেছেন, কৃষি মন্ত্রণালয়সহ এর অধীন সকল দপ্তরসমূহ করোনা ঝুঁকির মধ্যেও অত্যন্ত সজাগ, সক্রিয় রয়েছে। যে কোন পরিস্থিতিতে আমরা কৃষকের পাশে থেকে বাংলাদেশের কৃষির উৎপাদন বৃদ্ধির ধারা অব্যাহত রাখতে বদ্ধপরিকর। আমরা বন্যার ক্ষয়ক্ষতি মোকাবিলায় যেসব উদ্যোগ গ্রহণ করেছি, আবার বন্যা না হলে, ক্ষয়ক্ষতি বহুলাংশে কাটিয়ে উঠা যাবে এবং এই ক্ষয়ক্ষতি আমাদের খাদ্য উৎপাদনে তেমন প্রভাব পড়বে না বলে আশা করি।

মন্ত্রী বুধবার মন্ত্রণালয়ের সম্মেলন কক্ষ থেকে বন্যায় ফসলের ক্ষয়ক্ষতি ও তা মোকাবিলায় কৃষি মন্ত্রণালয়ের গৃহীত পদক্ষেপের বিষয়ে প্রেস ব্রিফিংয়ে এসব কথা বলেন।

মন্ত্রী বলেন, এবারের বন্যায় ৩৭ জেলায় মোট এক হাজার ৩২৩ কোটি টাকার ফসলের ক্ষতি হয়েছে। বন্যার পানিতে তলিয়ে যাওয়া ফসলি জমির পরিমাণ দুই লাখ ৫৭ হাজার হেক্টর, যার মধ্যে ক্ষতিগ্রস্ত জমির পরিমাণ ১ লাখ ৫৮ হাজার হেক্টর। ক্ষতিগ্রস্ত কৃষক ১২ লাখ ৭২ হাজার জন। সবচেয়ে বেশি ক্ষতি হয়েছে ৩২ হাজার ২১৩ হেক্টর জমির আউশ ধান, ৭০ হাজার ৮২০ হেক্টর জমির আমন ধান এবং আট হাজার হেক্টর জমির আমন বীজতলা। টাকার হিসাবে ক্ষতি আউশ ধান ৩৩৪ কোটি, আমন ধান ৩৮০ কোটি, সবজি ২৩৫ কোটি এবং পাট ২১১ কোটি।

কৃষিমন্ত্রী বলেন,  বন্যার প্রভাবে ক্ষতিগ্রস্ত কৃষকেরা ক্ষতি পুষিয়ে যেন আবার ঘুরে দাঁড়াতে পারে সেজন্য বিভিন্ন প্রণোদনার কর্মপরিকল্পনা গ্রহণ করা হয়েছে। ইতোমধ্যে  ১৭ কোটি ৫৪ লাখ টাকার কৃষি উপকরণ  দুই লাখ ৩৯ হাজার ৬৩১ জন ক্ষতিগ্রস্ত ক্ষুদ্র ও প্রান্তিক কৃষকের মাঝে বিতরণ করা হয়েছে। এর আওতায় স্বল্পমেয়াদী ও মধ্যমেয়াদী বিভিন্ন শাকসবজি চাষের জন্য প্রায় ১০ কোটি ২৭ লাখ টাকা ব্যয়ে এক লাখ ৫২ হাজার কৃষককে বিভিন্ন প্রকার সবজিবীজ ইত্যাদি বিনামূল্যে বিতরণ করা হয়েছে। কমিউনিটি ভিত্তিক বীজতলার মাধ্যমে প্রায় দুই কোটি ১৫ লাখ টাকা, প্রায় ৭০ লাখ টাকার ভাসমান বেডে  এবং  ৬১ লাখ টাকা ব্যয়ে রাইস ট্রান্সপ্লান্টারের মাধ্যমে রোপণের জন্য আমন ধানের চারা বীজতলা তৈরি ও বিনামূল্যে বিতরণ কাজ চলছে।

কৃষিসচিব মো. নাসিরুজ্জামান, অতিরিক্ত সচিব (প্রশাসন) মোঃ আরিফুর রহমান অপু, কৃষি সম্প্রসারণ অধিদপ্তরের মহাপরিচালক ড. মোঃ আবদুল মুঈদ এসময় উপস্থিত ছিলেন।

#

কামরুল/অনসূয়া/জুলফিকার/জসীম/মাসুম/২০২০/১৫৫৪ঘণ্টা

তথ্যবিবরণী                                                                            নম্বর : ৩১৫৮

**এনপিও এবং বিসিআই ও ডিডব্লিওসিসিআই আই এর মধ্যে সমঝোতা স্মারক স্বাক্ষর**

ঢাকা, ৪ ভাদ্র (১৯ আগস্ট):

জনশক্তির দক্ষতা বৃদ্ধিসহ দেশের সামগ্রিক শিল্পখাতের উৎপাদনশীলতা বৃদ্ধির লক্ষ্যে শিল্প মন্ত্রণালয়ের আওতাধীন ন্যাশনাল প্রোডাকটিভিটি অর্গানাইজেশন (এনপিও) এবং বাংলাদেশ চেম্বার অভ্ ইন্ডাস্ট্রিজ (বিসিআই) ও ঢাকা উইমেন চেম্বার অব কমার্স এন্ড ইন্ডাস্ট্রি (ডিডব্লিওসিসিআই) যৌথভাবে কাজ করতে সম্মত হয়েছে। আজ শিল্প মন্ত্রণালয়ের সম্মেলন কক্ষে এ লক্ষ্যে এনপিও’র সাথে বাংলাদেশ চেম্বার অভ্ ইন্ডাস্ট্রিজ ও ঢাকা উইমেন চেম্বার অভ্ ইন্ডাস্ট্রিজের মধ্যে দুইটি পৃথক সমঝোতা স্মারক স্বাক্ষরিত হয়।

শিল্পসচিব কে এম আলী আজমের উপস্থিতিতে সমঝোতা স্মারকে এনপিও’র পক্ষে পরিচালক নিশ্চিন্ত কুমার পোদ্দার এবং বিসিআই’র ভাইস প্রেসিডেন্ট প্রীতি চক্রবর্তী এবং ঢাকা উইমেন চেম্বারের পক্ষে সংগঠনের প্রতিষ্ঠাতা সভাপতি নাজ ফারহানা আহমেদ স্বাক্ষর করেন। অনুষ্ঠানে মন্ত্রণালয়ের ঊর্ধ্বতন কর্মকর্তা এবং বিসিআই ও ডিডব্লিওসিসিআই প্রতিনিধিবৃন্দ উপস্থিত ছিলেন।

সমঝোতা স্মারক অনুযায়ী, বিভিন্ন শিল্পখাতে নিযুক্ত জনশক্তির দক্ষতা বাড়াতে এনপিও’র সাথে বিসিআই ও ঢাকা উইমেন চেম্বার পারস্পরিক সহযোগিতার ভিত্তিতে কাজ করবে। এছাড়া এ লক্ষ্যে আরো করণীয় নির্ধারণে যৌথভাবে সেমিনার ও সিম্পোজিয়াম আয়োজন করবে।

সমঝোতা স্মারকে আরো বলা হয়, এনপিও’র সাথে উভয় প্রতিষ্ঠান প্রতিবছর যৌথভাবে ২ অক্টোবর জাতীয় উৎপাদনশীলতা দিবস উদ্‌যাপন করবে। এনপিও প্রতিবছর ন্যাশনাল প্রোডাক্টিভিটি অ্যান্ড কোয়ালিটি এক্সিলেন্স অ্যাওয়ার্ড প্রদানের বিজ্ঞপ্তি যথাসময়ে বিসিআই ও ডিডব্লিওসিসিআই’র কার্যালয়ে প্রেরণ করবে। সে অনুযায়ী সংগঠন দু’টি সদস্য প্রতিষ্ঠানগুলোকে অবহিত এবং আবেদনে উদ্বুদ্ধ করবে।

অনুষ্ঠানে প্রধান অতিথির বক্তৃতায় শিল্পসচিব বলেন, শোককে শক্তিতে রুপান্তরিত করে রূপকল্প ২০২১ ও রূপকল্প ২০৪১ অর্জনে চতুর্থ বিপ্লবের সম্ভাবনাকে কাজে লাগাতে হবে। এ ক্ষেত্রে বিশ্বের অন্যান্য দেশ যে পদ্ধতি ও ধারায় এগিয়ে যাচ্ছে, সেটি অনুসরণ করতে হবে। সর্বশেষ প্রযুক্তিতে দক্ষ জনশক্তি সৃষ্টি করতে হবে। এসময় প্রশিক্ষণকে গতানুগতিক না রেখে যাতে জনশক্তির দক্ষতা প্রকৃত অর্থে বৃদ্ধি পায় সেটি নিশ্চিত করার আহ্বান জানান সচিব।

বিসিআই’র পরিচালক দেলোয়ার হোসেন রাজা ও মোঃ শহীদ আলম ও ঢাকা উইমেন চেম্বারের প্রতিষ্ঠাতা সভাপতি নাজ ফারহানা আহমেদ অনুষ্ঠানে বক্তৃতা করেন।

#

মাসুম বিল্লাহ/অনসূয়া/জুলফিকার/জসীম/মাসুম/২০২০/১৬১৪ঘণ্টা

তথ্যবিবরণী নম্বর : ৩১৫৯

**করোনা পরীক্ষার ফি কমানো হচ্ছে**

**--স্বাস্থ্যমন্ত্রী**

ঢাকা, ৪ ভাদ্র (১৯ আগস্ট) :

স্বাস্থ্য ও পরিবার কল্যাণ মন্ত্রী জাহিদ মালেক বলেছেন, ‘করোনা পরীক্ষার সংখ্যা আরো বৃদ্ধি করতে পরীক্ষার ফি দ্রুততম সময়ে আরো কমানো হচ্ছে। পূর্বে সরকারি হাসপাতালে পরীক্ষার ফি ছিল ২০০ টাকা, যা নতুনভাবে করা হচ্ছে ১০০ টাকা এবং বাড়িতে নমূনা পরীক্ষার ফি ৫০০ টাকার পরিবর্তে করা হচ্ছে ৩০০ টাকা। এই ফি আগামী দুই একদিনের মধ্যেই কার্যকর করা হবে।’

আজ সচিবালয়ের, স্বাস্থ্য মন্ত্রণালয়ের সভাকক্ষে প্রেস ব্রিফিংকালে স্বাস্থ্যমন্ত্রী জাহিদ মালেক এ   
কথা বলেন ।

স্বাস্থ্যমন্ত্রী বলেন, দেশের সাধারণ মানুষের কথা বিবেচনা করে প্রধানমন্ত্রী করোনা পরীক্ষার এ নতুন ফি নির্ধারণ করে দেন।

দেশে ভ্যাকসিন আনা প্রসঙ্গে চীন, রাশিয়া, আমেরিকা, যুক্তরাজ্যসহ সব দেশের সাথে সার্বক্ষণিক যোগাযোগ রেখে ভ্যাকসিনের গুণগত মান, সহজলভ্যতা, কার্যকারিতা বিচার বিশ্লেষণ করা হচ্ছে বলেও স্বাস্থ্যমন্ত্রী উল্লেখ করেন। কোভিড ডেডিকেটেড হাসপাতালে বর্তমানে ৭০ ভাগ শয্যা খালি পড়ে থাকছে। এতে করে সেখানে বহুসংখ্যক চিকিৎসক, নার্স কর্মহীন বসে থাকছে। কাজেই যে সব হাসপাতালে কোভিড-১৯ আক্রান্ত রোগীর সংখ্যা একেবারেই কম সেগুলোকে নন-কোভিড হাসপাতালে পরিণত করতে সরকার কাজ করছে। এতে নন-কোভিড রোগীরা আরো বেশি উপকৃত হবে বলেও জানান স্বাস্থ্যমন্ত্রী।

#

মাইদুল/অনসূয়া/জুলফিকার/জসীম/খোরশেদ/২০২০/১৫৩০ ঘণ্টা

তথ্যবিবরণী                                                                            নম্বর :৩১৫৭

**মৌলভিবাজার জেলা পরিষদের চেয়ারম্যান মুক্তিযোদ্ধা**

**আজিজুর রহমানের মৃত্যুতে প্রবাসী কল্যাণ মন্ত্রীর শোক**

ঢাকা, ৪ ভাদ্র (১৯ আগস্ট):

মৌলভীবাজার জেলা পরিষদের চেয়ারম্যান, সাবেক বিরোধীদলীয় হুইপ ও প্রাদেশিক পরিষদের সদস্য,বাংলাদেশ আওয়ামী লীগের সাবেক যুগ্ম সাধারণ সম্পাদক,বঙ্গবন্ধুর ঘনিষ্ঠ সহচর ও স্বাধীনতা পদকপ্রাপ্ত বীর মুক্তিযোদ্ধা মো. আজিজুর রহমান এর মৃত্যুতে প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ গভীর শোক প্রকাশ করেছেন।

এক শোকবার্তায় মন্ত্রী বলেন, আজিজুর রহমান একজন আপাদমস্তক রাজনীতিক ছিলেন। তিনি জাতির পিতা বঙ্গবন্ধু শেখ মুজিবুর রহমানের আদর্শ এবং বাংলাদেশ আওয়ামী লীগের আদর্শিক ভিত্তি সুদৃঢ় করতে আজীবন নিবেদিত ছিলেন। প্রাদেশিক পরিষদের সদস্য হিসেবে তিনি মহান মুক্তিযুদ্ধে ৪ নম্বর সেক্টরের রাজনৈতিক সমন্বয়ক ও কমান্ডারের দায়িত্ব পালন করেন। স্বাধীনতা সংগ্রামে অসামান্য অবদানের জন্য তিনি স্বাধীনতা পদকে ভূষিত হন।

মন্ত্রী মরহুমের বিদেহী আত্মার মাগফেরাত কামনা করেন এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জ্ঞাপন করেন।

#

রাশেদুজ্জামান /অনসূয়া/জুলফিকার/জসীম/মাসুম/২০২০/১৩৩৯ঘণ্টা

তথ্যবিবরণী                                                                            নম্বর : ৩১৫৬

**বিসিকের উপ-মহাব্যবস্থাপকের মৃত্যুতে শিল্প মন্ত্রী ও প্রতিমন্ত্রীর শোক**

ঢাকা, ৪ ভাদ্র (১৯ আগস্ট):

করোনায় চিকিৎসাধীন অবস্থায় বাংলাদেশ ক্ষুদ্র ও কুটির শিল্প কর্পোরেশনের (বিসিক) উপ-মহাব্যবস্থাপক তামান্না রহমানের মৃত্যুতে গভীর শোক ও দুঃখ প্রকাশ করেছেন শিল্পমন্ত্রী নূরুল মজিদ মাহমুদ হুমায়ূন ও শিল্প প্রতিমন্ত্রী কামাল আহমেদ মজুমদার।

আজ পৃথক শোকবার্তায় তাঁরা মরহুমার বিদেহী আত্মার মাগফেরাত কামনা করেন এবং শোকসন্তপ্ত পরিবারের প্রতি গভীর সমবেদনা জানান।

এদিকে অপর এক শোকবার্তায় শিল্প সচিব কে এম আলী আজম বিসিকের উপ-মহাব্যবস্থাপক তামান্না রহমানের মৃত্যুতে গভীর শোক প্রকাশ করেছেন।

উল্লেখ্য, বিসিক রংপুর কার্যালয়ের উপ-মহাব্যবস্থাপক তামান্না রহমান (৫৫) করোনা ভাইরাসে আক্রান্ত হয়ে রাজশাহী মেডিকেল কলেজ হাসপাতালের আইসিইউতে চিকিৎসাধীন অবস্থায় গতকাল বিকেল ৫.০০ টায় ইন্তেকাল করেন (ইন্না লিল্লাহি ওয়া ইন্না ইলাইহি রাজিউন)। তিনি ১৯৯২ সালে বিসিকের ইউডিপি প্রকল্পে সম্প্রসারণ কর্মকর্তা হিসেবে যোগদান করেন।

#

মাসুম বিল্লাহ/অনসূয়া/জুলফিকার/জসীম/মাসুম/২০২০/১০৩৯ঘণ্টা